Arutelu:Juuli 2006 - Vikipeedia, vaba entsüklopeedia

# Arutelu:Juuli 2006

### Allikas: Vikipeedia

*Eestis vabastati ametist Eesti Päevalehe peatoimetaja Priit Hõbemägi. Oma peatsest lahkumisest teatas ka Eesti Ekspressi peatoimetaja Tiina Kaalep.

  See ei ole tänane sündmus, kuigi see on tänane uudis. Andres 17. juuli 2006, kell 17.07 (UTC)

    Kaalepi võib ehk tõesti välja jätta, sest see oli mõeldudki kaudselt seotud lisainfona - seetõttu ei pannud ka seda eraldi reale, sest sündmust pole. Hõbemägi vabastamise kohta võib sündmuseks lugeda nii reede kui otsus langetati kui ka tänase päeva, mil otsus jõustus. Või on asi hoopis selles, et Sinu meelest pole suuruselt teise päevalehe peatoimetaja ametist vabastamine üldse sündmus? -- Toomas 17. juuli 2006, kell 17.27 (UTC)

      Pean silmas, et otsust Hõbemägi lepingut mitte pikendada (nii on täpsem) ei tehtud täna. See sündmus tuleb paigutada selle päeva alla, millal ta toimus. Ka selle otsuse avalikustamine on sündmus, ja selle sündmuse võib paigutada tänase päeva alla. Kaalepi puhul pole selge, kellele ta teatas oma peatsest lahkumisest. Ekspressi omanikele oli see juba varem teada. Võib-olla sai tema lahkumine täna avalikult teatavaks, aga minu meelest küll mitte tema enda avalduse kaudu. Kui me teame, millal Tiina Kaalep oma peatsest lahkumisest kellelegi teatas, siis me võime selle sündmuse vastava kuupäeva alla panna. Kahtlustan aga, et tegemist on konfidentsiaalse sündmusega, mille kohta pole andmeid. Peale selle on hoolimata sellest, kuida asja serveeritakse, võimalik, et Kaalep ei lahku omal algatusel. Andres 17. juuli 2006, kell 17.39 (UTC)

        No nii, siis sain Sinu pretensiooni olemusest õigesti aru, aga tahtsin ikka kindel olla ja üle küsida. -- Toomas 17. juuli 2006, kell 17.43 (UTC)

Eestis tegi ajalehe Eesti Päevaleht nõukogu otsuse mitte pikendada väljaande peatoimetaja Priit Hõbemägi töölepingut. Otsus jõustus 17. juulist.

  Lugesin uudised uuesti üle. Väga selget pilti ei saa. Esiteks, pole selge, millal Priit Hõbemägi tööleping lõpeb või lõppes. Ta on praegu puhkusel ja jääb mitmeks nädalaks puhkusele; vaevalt ta saab olla puhkusel, kui tal tööleping on lõppenud. Peale selle, Aavo Koka sõnastuses on nii, et otsustati, et uut töölepingut ei sõlmita; see on vist täpsem kui jutt lepingu pikendamisest. Edasi, pole arusaadav, mis tähendab otsuse jõustumine. Millal jõustub otsus, et uut lepingut ei sõlmita? Ei tea, mis selle kohta öelda. Küll aga oli öeldud, et alates 17. juulist ei ole ta enam peatoimetaja. Andres 17. juuli 2006, kell 21.46 (UTC)

    Tead, kirjuta, kuidas tahad või võta välja. Parem vist üldse välja võtta kui mingit selgust ei ole. Mul ei ole praegu ei aega ega erilist tahtmist Hõbemägi personaalküsimusele keskenduda. Kui praegune sõnastus on vale, siis paranda või viska välja. Hääd ööd! :) -- Toomas 17. juuli 2006, kell 22.00 (UTC)

Võtsin välja. (14. juuli)

Eestis tegi ajalehe Eesti Päevaleht nõukogu otsuse mitte pikendada väljaande peatoimetaja Priit Hõbemägi töölepingut. Otsus jõustus 17. juulist.

  Midagi siin tundub valesti olevat küll, aga mina ei oska parandada. Muidu oleksin seda teinud. Ehk keegi kunagi teeb korda. Andres 17. juuli 2006, kell 22.12 (UTC)

avaldades toetust astmelisele tulumaksule ning Keskerakonna ja Sotsiaaldemokraatliku Erakonna lähenemisele

  Mida see täpsemalt tähendab? Mulle tundub see liiga ebamäärane. Ja kas seda saab üldse kontrollida? Andres 28. juuli 2006, kell 16.10 (UTC)

Qānā: inglise ja pärsia viki ning ajakirjanduse järgi on see küla. Kas nimi on õigesti kirjutatud, seda ma ei tea. Andres 30. juuli 2006, kell 16.30 (UTC)

Igatahes pärsia keeles kirjutatakse küll nii. Andres 30. juuli 2006, kell 16.31 (UTC)

  Kontrollisin, on vist tõesti küla. Mis kirjaviisi puudutab, siis lähtusin ikka KNABist. -- Toomas 30. juuli 2006, kell 18.28 (UTC)

    KNAB-i on see küla sattunud sellepärast, et mõned oletavad, et see on Piiblis mainitud Kaana. On oletatud ka teisi kohti; kus Kaana asus, jääb ebaselgeks. Andres 31. juuli 2006, kell 06.58 (UTC)

Seišellide praegune president James Michel valiti uuesti ametisse 54% valijate toetushäältega. 31. juuli uudis aga mis päeval toimus? avjoska 31. juuli 2006, kell 07.12 (UTC)

  Hääletamine toimus 28.–30. juulil. Arvan, et võib 30. juuli all mainida hääletamise lõppu ja tulemusi. Andres 31. juuli 2006, kell 07.25 (UTC)

  Valimistel osales ka sõltumatu kandidaat Philippe Boullé. Andres 31. juuli 2006, kell 08.15 (UTC)

Ma ei saanud hästi aru, kas Castrole tehti operatsioon esmaspäeval või tehakse see teisipäeval. Andres 1. august 2006, kell 06.06 (UTC)

Kas vargus Ermitaažist üldse toimus 31. juulil? Andres 1. august 2006, kell 07.36 (UTC)

  Varguse täpset aega veel ei juleta öelda. kas siis peaks maha võtma selle? avjoska 1. august 2006, kell 07.39 (UTC)

    Kui ei ole teada, mis kuupäeval vargus toimus, siis saab öelda, millal see avalikustati. Andres 1. august 2006, kell 07.45 (UTC)

Kui vargused toimisid 30 aasta jooksul, siis ei saa tegu olla eksponaatidega, vaid ladudes olnud teostega. Andres 2. august 2006, kell 06.00 (UTC)

Välja otsitud andmebaasist "http://et.wikipedia.org../../../j/u/u/Arutelu%7EJuuli_2006_9d2a.html"

##### Views

- Artikkel
- Arutelu
- Viimane redaktsioon

##### Otsi